C 228/128
RO
Jurnalul Oficial al Uniunii Europene
29.6.2023
2.
Observații generale 2.1.
La 15 noiembrie 2022, Comisia Europeană a publicat propunerea sa pe tema „Către un sector european al algelor puternic și sustenabil” (1).
Comunicarea propune dezvoltarea unor modalități noi și sustenabile de hrănire și aprovizionare cu energie durabilă a populației în creștere rapidă a lumii.
Comunicarea subliniază că, pentru a asigura securitatea aprovizionării cu materii prime și energie, trebuie să utilizăm potențialul algelor ca resursă regenerabilă în Europa. 2.2.
Comunicarea Comisiei Europene este logică și face parte dintr-o serie de documente relevante emise până în prezent, care au recunoscut potențialul economic semnificativ și beneficiile ecologice și sociale semnificative ale cultivării pe scară largă a microalgelor și macroalgelor în UE.
Aceasta stabilește 23 de acțiuni menite să îmbunătățească cadrul de guvernanță și legislația; să creeze un mediu de afaceri mai favorabil algelor; să crească gradul de sensibilizare a publicului și de acceptare de către consumatori a algelor și a produselor pe bază de alge; să elimine lacunele în materie de cunoștințe, cercetare și tehnologie. 2.3.
Politicile europene – Pactul verde european (2), Strategia „De la fermă la consumator” (3) – au subliniat potențialul algelor (marine) de crescătorie și al altor fructe de mare ca sursă de proteine cu emisii scăzute de dioxid de carbon utilizate în alimente și furaje.
Comunicarea „Orientări strategice pentru o acvacultură mai sustenabilă și mai competitivă în UE pentru perioada 2021-2030” (4) subliniază necesitatea de a promova cultivarea algelor – atât macroalge (alge marine), cât și microalge – pentru a contribui la realizarea mai multor obiective ale Pactului verde european.
În Comunicarea sa privind ciclurile durabile ale carbonului (5), Comisia Europeană recunoaște potențialul algelor pentru economia carbonului albastru.
Comunicarea privind o economie albastră durabilă (6) se referă, de asemenea, la potențialul algelor de a asigura un sistem alimentar durabil și securitatea alimentară mondială. 2.4.
Algele reprezintă nu numai o sursă de materie primă ecologică (verde), ci exploatarea lor sistemică este în conformitate cu principiul economiei albastre de reducere la minimum a deșeurilor, fiind astfel, în același timp, un produs „albastru” și „verde”.
2.5.
Cultivarea algelor aduce valoare adăugată aproape tuturor elementelor Pactului verde european:
— protecția climei datorită decarbonizării; — producția de biogaz și biocombustibili pentru aprovizionarea cu energie; — realizarea circularității prin gestionarea deșeurilor și reducerea la zero a poluării; — promovarea unui sistem alimentar sănătos și ecologic; — protejarea și refacerea ecosistemelor și a biodiversității, îmbunătățirea serviciilor de mediu; — reducerea la zero a poluării.
Creșterea producției de alge oferă următoarele opțiuni concrete (7): — producția de alimente (inclusiv alimente pentru copii) sau suplimente alimentare (de exemplu, vitamine, caragen) într-un mod durabil, fără utilizarea terenurilor agricole; — producția de biogaz și biocombustibili de ultimă generație; — producția de produse cosmetice cu valoare adăugată ridicată, de produse de îngrijire a sănătății (extracte farmaceutice, pigmenți, terapie thalasso) și de materii prime industriale (pastă de hârtie/biofibre);
(1) (2) (3) (4) (5) (6) (7)
Către un sector european al algelor puternic și sustenabil, COM(2022) 592 final, 15 noiembrie 2022.
Pactul verde european, COM(2019) 640 final, 11 decembrie 2019.
O Strategie „De la fermă la consumator” pentru un sistem alimentar echitabil, sănătos și ecologic, COM(2020) 381 final, 20 mai 2020.
Orientări strategice pentru o acvacultură mai sustenabilă și mai competitivă în UE pentru perioada 2021-2030, COM(2021) 236 final, 12 mai 2021.
Cicluri durabile ale carbonului, COM(2021) 800 final, 15 decembrie 2021.
Transformarea economiei albastre a UE pentru un viitor durabil, COM(2021) 240 final, 17 mai 2021.
Referință și alte opțiuni: Babich et al., Algae: Study of Edible and Biologically Active Fractions, Their Properties and Applications, Plants 2022, 11(6), 780; https://doi.org/10.3390/plants11060780, respectiv Poonam Sharma, Nivedita Sharma (2017) Industrial and Biotechnological Applications of Algae: A Review, Journal of Advances in Plant Biology – 1(1):01-25.
DOI 10.14302/issn.2638-4469. japb-17-1534, https://openaccesspub.org/article/530/japb-17-1534.pdf